Նեպտուն (շատրվան, Բոլոնիա)

**Նեպտուն** (), շատրվան Իտալիայի Բոլոնիա քաղաքում, որը գտնվում է համանուն հրապարակում (*Piazza del Nettuno*) և կոչվում է «*al Żigànt*» (իտալական բարբառներից մեկում՝ «հսկա»)։

Սա 16-րդ դարի կեսերի իտալական պալատական ​​վերնախավի մաներիզմի օրինակ է։

## Պատմություն
''Conserva di Valverde'' համակարգը |thumb

Շատրվանի կառուցումը պատվիրվել է պապական փոխլեգատ Պիերդոնատո Չեզիի և պապական կարդինալ Կառլո Բորոմեոյի կողմից՝ խորհրդանշելու Բորոմեոյի հորեղբոր վերջին ընտրությունը Հռոմի պապ Պիոս IV-ի պաշտոնում: Հրապարակում շատրվանի համար տեղ ազատելու համար մի շարք շենքեր քանդվել են։

Շատրվանի նախագիծը մշակվել է Պալերմոյի ճարտարապետ Թոմազո Լորետիի կողմից, ով սկսել է աշխատանքները 1563 թվականին և ավարտել այն 1565 թվականին։ Ինքը՝ շատրվանը, կառուցվել է 1567 թվականին։ Տոմազո Լորետիի օգնականը քանդակագործ Ջամբոլոնիան էր, ով մասնակցել է Ֆլորենցիայում համանուն շատրվանի ստեղծմանը։

Շատրվանը սկզբնապես սնուցվում էր խողովակաշարով, որը հոսում էր *Fonte Remonda* կոչվող աղբյուրից, որը գտնվում էր Սան Միքելե քաղաքի մոտ գտնվող բլրի վրա: Շատրվանի շինարարության ավարտից կարճ ժամանակ առաջ  նրա մոտակայքում  կառուցվեց ջրի հավաքման համակարգը՝ *Conserva di Valverde*, որը նույնպես նախագծվել է Տոմազո Լորետիի կողմից։

Թեև շատրվանը նախատեսված էր բացառապես հրապարակը զարդարելու համար, այն շուտով գործնական կիրառություն ստացավ. մոտակա Պիացցա Մաջիորեի բանջարեղեն վաճառողները այն օգտագործում էին իրենց արտադրանքը լվանալու և մաքրելու համար, իսկ կանայք լվանում էին իրենց հագուստները: Նույնիսկ շատրվանի նման օգտագործման համար քաղաքապետարանի կողմից հայտարարված պատիժը չէր կարող փրկել այն բոլոնիացիների կողմից չարաշահումից։ Իրավիճակն ավելի վատացավ, երբ շատրվանն ապօրինի օգտագործվեց որպես պիսուար. մեզի գարշահոտության պատճառով այն 1604 թվականին պարսպապատվեց մետաղյա բարձր պարիսպով և դարպասներով, ինչը կանխեց այդ անպարկեշտությունները։ Պաշտպանիչ կառույցը քաղաքային վարչակազմը հանել է միայն 1888 թվականին։

## Նկարագրություն
Շատրվանն ունի երեք աստիճան, իսկ լողավազանը պատրաստված է տեղական քարերից և Վերոնայի մարմարից ()։ Նեպտունի հոյակերտ կերպարանքը, որը մաներիստական ​​թատերականության տիպիկ արտահայտություն է, ունի 420 սմ բարձրություն։

Մարմարե ավազանի չորս կողմում լատիներեն չորս գրություններ կան, որոնք պատմում են դրա կառուցման պատմությունը.
* *Fori Ornamento*
* *Aere Publico*
* *Populi Commodo*
* *MDLXIIII*

File:Fotografia dell'Emilia - Bologna - Fontana del Nettuno 1.jpg|
File:La patria; geografia dell' Italia. Cenni storici, costumi, topografia, prodotti, industria, commercio, mari, fiumi, laghi, canali, strade, ponti, strade ferrate, porti, monumenti, dati statistici; (14580489287).jpg|
File:Bologna — Fontana del Nettuno.jpg|
Paolo Monti - Servizio fotografico (Bologna, 1969) - BEIC 6330860.jpg|Ջրահարսները շատրվանի ներքևի հատվածում


## Մշակույթում
*Նեպտունի արձանի եռաժանին ոգեշնչեց Մազերատի եղբայրներին այն օգտագործել որպես իրենց առաջին մեքենայի՝ *Maserati Tipo 26* խորհրդանիշ: Տարբերանշանը հորինվել է 1920 թվականին եղբայրներից մեկի՝ Մարիո Մազերատիի (1890-1981) կողմից, գաղափարն առաջարկել է նրանց ընտանիքի ընկերը՝ Դիեգո դե Ստերլիխը։ Մինչ օրս այս խորհրդանիշը մնում է *Maserati* ավտոմոբիլային ընկերության տարբերանշանը։
*Շատրվանը և նրա քանդակը քաղաքի ամենահայտնի խորհրդանիշներից են, որոնց պատկերը կարելի է գտնել բազմաթիվ հուշանվերների վրա, դրանք օգտագործվում են նաև գովազդում:

## Տես նաև
* Մաներիզմ
* Նեպտուն (դիցաբանություն)

## Ծանոթագրություններ

## Արտաքին հղումներ
* ''Fontana del Nettuno''
* Նեպտունի հրապարակ(Piazza Nettuno)

Կատեգորիա:Դիցաբանական կերպարներ այբբենական կարգով
Կատեգորիա:Իտալիայի հուշարձաններ